કશિશ તે સાંભળીને કૌશલ સામે તીર નજરે જોઈને ધ્યેયની ઑફિસ તરફ ચાલવા લાગી. રાહુલ એને અનુસર્યો. કશિશનો ચહેરો ગુસ્સાથી તમતમી ગયો હતો. છેલ્લા કેટલા દિવસથી કૌશલનું વિયર્ડ વર્તન એ જોતી આવી હતી, પણ આજે હદ થઈ ગઈ. આટલા દિવસ સુધી એ કોર્ટ આવ્યો નહીં. એ ઇચ્છતી હતી કે એને સપોર્ટ કરે ત્યારે મદદ ન કરી અને હવે આવ્યો છે તો એને મદદ કરવાના બદલે એ મજાક કરીને એને હર્ટ કરે છે? આવી રીતે પતિ-પત્નીના સંબંધ સચવાય?